Fecko, Martin, poslanec NR SR (2018-05-23):
Ďakujem. Pán predsedajúci, pani ministerka, pán spravodajca, kolegyne, kolegovia, vážení hostia, ako som aj v prvom čítaní uvádzal, že prakticky je tu znovu veterinárny zákon, a ja sa pokúsim teraz dať ten pozmeňujúci návrh, ktorý už dávam asi, neviem, či siedmykrát v pléne Národnej rady týkajúcich sa tých nebezpečných zvierat. Dával som to aj na výbore, nakoľko tam neprešiel, a to ustanovenie týkajúce sa triedy cicavcov ostalo v zákone naďalej, to znamená, aby sme mali jednoznačne povedané, že nebezpečné živočíchy, ja hovorím exotické nebezpečné živočíchy, aby si to nevysvetľovali, že keď to v zákone neni, takže v jednom okrese cicavce budú, v druhom nebudú, v treťom si povedia, že berieme všetko. To bude už taký chaos, to už vidím teraz. To bude nieže dvojkoľajnosť, to bude šesťkoľajnosť, ako si to bude vysvetľovať. Tak preto, aby sme mali úplnú legislatívu, tak keď sme si raz zadefinovali vo vyhláške, ktorá je z roku 2012, č. 143, ktoré sú tie nebezpečné zvieratá, tak chcem, aby to bolo v tom zákone, aby obce mohli rozhodovať o tom, či krokodíla, alebo tarantulu, alebo hadov, keď si niekto začne chovať, aby mohli povedať, že ten sused má právo povedať, že nechcem ho tu mať, lebo je problém. To, že či vás niekto uštipne a zomriete na jed, alebo vás niekto rozhryzie, je predsa stále o tom istom, o smrti, o nebezpečenstve. Suseda si nevyberiete, jak som už minule povedal, a preto tento pozmeňujúci návrh dávam, aby sme zjednotili možnosti samospráv určiť chovanie týchto exotických nebezpečných zvierat v ich teritóriu. Myslím, že samospráva má čo povedať, má chrániť občanov a ja nebudem tolerovať, aby niekto tu vystrájal iba kvôli tomu, že má peniaze, a aby ten občan sa bál, lebo nevie, či jeho decko príde živé alebo zdravé, alebo dokonca či sa vráti vôbec. Takže nebudem to naťahovať, je to trošku dlhší pozmeňujúci návrh, takže sa ospravedlňujem. Myslím, že je to naprieč politickým spektrom, neni to politika, je to klasický návrh, ktorý pán Podmanický dával v roku asi 2012, myslím, takže odvtedy to prakticky dávam aj ja, aby sme to zjednotili. Takže chcem veriť, páni poslanci a poslankyne, že vaše svedomie povie, že chceme chrániť občanov, ich bezpečnosť a že urobíme všetko preto, aby tie nebezpečné zvieratá nás neohrozovali, exotické teda. Takže môj pozmeňujúci návrh, poslanca Národnej rady Martina Fecka k vládnemu návrhu zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov a ktorým sa menia a dopĺňajú niektoré zákony. Tento vládny návrh sa dopĺňa takto: 1. V čl. I sa za doterajší bod 3 vkladá nový bod 4, ktorý znie: „4. § 2 sa dopĺňa písmenom e), ktoré znie: e) nebezpečným živočíchom zviera, ktorého druh je uvedený v prílohe č. 1, ktorý vzhľadom na svoje biologické vlastnosti má osobitné nároky a môže ohroziť zdravie a život človeka.“ Doterajšie body sa primerane prečíslujú. 2. V čl. I sa za doterajší bod 10 vkladá nový bod 11, ktorý znie: 11. V § 6 ods. 2 písm. f) sa slová „v prílohách č. 4 a 5“ nahrádzajú slovami „v prílohách č. 5 a 6“. Doterajšie body sa primerane prečíslujú. 3. V čl. I sa za doterajší bod 15 vkladá nový bod 16, ktorý znie: 16. V § 6 ods. 2 písm. l) sa slová „v prílohách č. 4 a 5“ nahrádzajú slovami „v prílohách č. 5 a 6“. Doterajšie body sa primerane prečíslujú. 4. V čl. I sa za doterajší bod 24 vkladá nový bod 25, ktorý znie: 25. V § 8 ods. l druhej vete sa slová „v prílohe č. 2“ nahrádzajú slovami „v prílohe č. 3“. Doterajšie body sa primerane prečíslujú. 5. V čl. I sa za doterajší bod 27 vkladá nový bod 28, ktorý znie: 28. V § 8 ods. 3 písm. e) sa slová „v prílohách č. 1, 3 až 5“ nahrádzajú slovami „v prílohách č. 2, 4 až 6.“ Doterajšie body sa primerane prečíslujú. 6. V čl. I sa za doterajší bod 44 vkladá nový bod 45, ktorý znie: 45. V § 12 ods. 1 písm. a) sa slová „v prílohe č. 3“ nahrádzajú slovami „v prílohe č. 4“. Doterajšie body sa primerane prečíslujú. 7. V čl. I doterajšom bode 62 v § 15 ods. 3 písm. d) a v čl. I doterajšom bode 63 v § 15 ods. 6 sa slová „§ 17 ods. 1 písm. i), príloh č. 3 a 4 alebo ide o Aujeszkyho chorobu podľa prílohy č. 5“ nahrádzajú slovami „§ 17 ods.1 písm. j), choroby podľa príloh č. 4 a 5 alebo ide o Aujeszkyho chorobu podľa prílohy č. 6.“ 8. V čl. I sa za doterajší bod 65 vkladá nový bod 66, ktorý znie: 66. V § 16 ods. 2 sa slová „v prílohe č. 3“ nahrádzajú slovami „v prílohe č. 4“. Doterajšie body sa primerane prečíslujú. 9. V čl. I sa za doterajší bod 67 vkladá nový bod 68, ktorý znie: 68. V § 17 ods. 1 písm. h) sa slová „v prílohách č. 4 a 5“ nahrádzajú slovami „v prílohách č. 5 a 6“. Doterajšie body sa primerane prečíslujú. 10. V čl. I sa za doterajší bod 70 vkladajú nové body 71 až 73, ktoré znejú: 71. V § 18 ods. 1 písm. a) sa slová „v prílohe č. 4“ nahrádzajú slovami v prílohe číslo... – späť – „v prílohe č. 3“ sa nahrádzajú slovami „v prílohe č 4“. 72. V § 18 ods. 1 písm. b) sa slová „v prílohe č. 3“ nahrádzajú slovami „v prílohe č. 4“. 73. V § 18 ods. 2 prvej vete sa slová „v prílohe č. 3“ nahrádzajú slovami „v prílohe č. 4“. Doterajšie body sa primerane prečíslujú. 11. V čl. I sa za doterajší bod 78 vkladajú nové body 79 až 81, ktoré znejú: 79. V § 20 ods. 1 písm. a) sa slová „v prílohe č. 4“ nahrádzajú slovami „v prílohe č. 5“. 80. V § 20 ods. 2 sa slová „v prílohe č. 5“ nahrádzajú slovami „v prílohe č. 6“. 81. V prílohe 20... Späť. V § 20 ods. 5 sa slová „v prílohách č. 4 a 5“ nahrádzajú slovami „v prílohách č. 5 a 6“. Doterajšie body sa primerane prečíslujú. 12. V čl. I sa za doterajší bod 82 vkladajú nové body 83 a 84, ktoré znejú: 83. V § 24 písm. a) sa slová „v prílohe č. 3“ nahrádzajú slovami „v prílohe č. 4“. 84. V § 24 písm. b) sa slová „v prílohe č. 3“ nahrádzajú slovami „v prílohe č. 4“. Doterajšie body sa primerane prečíslujú. 13. V čl. I sa za doterajší bod 100 vkladajú nové body 101 až 103, ktoré znejú: 101. V § 34 ods. 1 písm. a) sa slová „v prílohe č. 3“ nahrádzajú slovami „v prílohe č. 4“. 102. V § 34 ods. 1 písm. b) sa slová „v prílohe č. 3“ nahrádzajú slovami „v prílohe č. 4“. 103. V § 34 ods. 1 písm. c) sa slová „v prílohe č. 3“ nahrádzajú slovami „v prílohe č. 4“. Doterajšie body sa primerane prečíslujú. 14. V čl. I sa za doterajší bod 110 vkladá nový bod 111, ktorý znie: 111. V § 35 ods. 9 sa slová „v prílohe č. 3“ nahrádzajú slovami „v prílohe č. 4“. Doterajšie body sa primerane prečíslujú. 15. V čl. I doterajšom bode 117 v § 37 ods. 2 písm. a) prvom bode sa na konci pripájajú tieto slová: „a slová v prílohách č. 4 a 5“ sa nahrádzajú slovami „v prílohách č. 5 a 6“. 16. V čl. I sa za doterajší bod 119 vkladajú nové body 120 a 121, ktoré znejú: 120. V § 37 ods. 2 písm. c) prvom bode sa slová „v prílohe č. 4“ nahrádzajú slovami „v prílohe č. 5“ a slová „v prílohe č. 5“ sa nahrádzajú slovami „v prílohe č. 6“. 121. V § 37 ods. 2 písm. c) druhom bode sa slová „v prílohe č. 4“ nahrádzajú slovami „v prílohe č. 5“. Doterajšie body sa primerane prečíslujú. 17. V čl. I sa za doterajší bod 121 vkladajú nové body 122 až 124, ktoré znejú: 122. V § 37 ods. 3 písm. a) sa slová „v prílohe č. 3“ nahrádzajú slovami „v prílohe č. 4“. 123. V § 37 ods. 3 písm. c) sa slová „v prílohe č. 3“ nahrádzajú slovami „v prílohe č. 4“. 124. V § 37 ods. 3 písm. d) sa slová „v prílohe č. 4 alebo 5“ nahrádzajú slovami „v prílohe č. 5 alebo 6“. Doterajšie body sa primerane prečíslujú. 18. V čl. I sa za doterajší bod 127 vkladá nový bod 128, ktorý znie: 128. V § 39... Idem osemnástku, idem osemnástku, v poriadku, pán spravodajca. (Konzultácia so spravodajcom.) No ja vám odovzdám, ja vám odovzdám to, čo mám. Tak ja vám odovzdám, budete to mať, áno, to, čo prečítam, to je platné. Takže toto vám potom dám, pán spravodajca. Takže bod 18: V čl. I sa za doterajší bod 127 vkladá nový bod 128, ktorý znie: 128. V § 39 ods. 3 písm. f) sa vypúšťa čiarka a slová „spadajúcich do triedy cicavce (Mammalia) šelmy (Carnivora): psovité (Canidae) – všetky druhy okrem líšky fenek, fenka berberského (Vulpes zerda) a psa (Canis Iupus familiaris); medveďovité (Ursidae) – všetky druhy; lasicovité (Mustelidae) – všetky druhy okrem fretky (Mustela putorius furo); hyenovité (Hyenidae) – všetky druhy; mačkovité (Felidae) – všetky druhy okrem mačky domácej (Felis silvestris f. catus); panda veľká (Ailuropoda melanoleuca); cibetkovité (Viverridae)“. Doterajšie body sa primerane prečíslujú. 19. V čl. I sa za doterajší bod 158 vkladajú nové body 159 až 161, ktoré znejú: 159. V § 45 ods. 1 prvej vete sa slová „v prílohe č. 1“ nahrádzajú slovami „v prílohe č. 2“ a slová „v prílohe č. 4“ sa nahrádzajú slovami „v prílohe č. 5“. 160. V § 45 ods. 4 sa slová „v prílohe č. 1“ nahrádzajú slovami „v prílohe č. 2“. 161. V § 46 sa slová „v prílohách č. 4 a 5„ nahrádzajú slovami “v prílohách č. 5 a 6“. Doterajšie body sa primerane prečíslujú. 20. V čl. I sa za doterajší bod 167 vkladajú nové body 168 a 169, ktoré znejú: 168. V § 48 ods. 3 písm. a) sa slová „prílohy č. 4“ nahrádzajú slovami „prílohy č. 5“ a slová „prílohy č. 5“ sa nahrádzajú slovami „prílohy č. 6“. 169. V § 48 ods. 3 písm. b) sa slová „prílohy č. 4“ nahrádzajú slovami „príloha č. 5“ a slová “prílohy č. 5“ sa nahrádzajú slovami „príloha č. 6“. Doterajšie body sa primerane prečíslujú. 21. V čl. I sa za doterajší bod 168 vkladá nový bod 169, ktorý znie: 169. V § 48 ods. 3 písm. f) sa slová „v prílohe č. 4 alebo v prílohe č. 5“ nahrádzajú slovami „v prílohe č. 5 alebo v prílohe č. 6“. Doterajšie body sa primerane prečíslujú. 22. V čl. I sa za doterajší bod 171 vkladajú nové body 172 a 173, ktoré znejú: 172. V § 48 ods. 4 písm. a) sa slová „príloh č. 4 a 5“ nahrádzajú slovami „príloh č. 5 a 6“. 173. V § 48 ods. 4 písm. b) sa slová „príloh č. 4 a 5“ nahrádzajú slovami „príloh č. 5 a 6“. Doterajšie body sa primerane prečíslujú. 23. V čl. I sa za doterajší bod 172 vkladá nový bod 173, ktorý znie: 173. V § 48 ods. 4 písm. d) sa slová „v prílohe č. 3“ nahrádzajú slovami „v prílohe č. 4“. Doterajšie body sa primerane prečíslujú. 24. V čl. I sa za doterajší bod 185 vkladajú nové body 186 a 187, ktoré znejú: 186. V § 50 ods. 2 písm. b) sa slová „prílohy č. 4“ nahrádzajú slovami „príloha č. 5“ a slová „prílohy č. 5“ sa nahrádzajú slovami „prílohy č. 6“. 187. V § 50 ods. 2 písm. c) sa slová „v prílohe č. 4“ nahrádzajú slovami „v prílohe č. 5“ a slová "prílohy č. 5“ nahrádzajú slovami „prílohy č. 6“. Doterajšie body sa primerane prečíslujú. 25. V čl. I sa za doterajší bod 186 vkladá nový bod 187, ktorý znie: 187. V § 50 ods. 2 písm. g) sa slová „v prílohe č. 4 alebo v prílohe č. 5“ nahrádzajú slovami „v prílohe č. 5 alebo v prílohe č. 6“. Doterajšie body sa primerane prečíslujú. 26. V čl. I sa za doterajší bod 188 vkladá nový bod 189, ktorý znie: 189. V § 50 ods. 3 písm. g) sa slová „v prílohe č. 3“ nahrádzajú slovami „v prílohe č. 4“. Doterajšie body sa primerane prečíslujú. 27. V čl. I doterajšom bode 191 v § 50 ods. 4 písm. a) sa za slovo „sa“ vkladajú slová „slová v prílohách č. 4 a 5“ nahrádzajú slovami „v prílohách č. 5 a 6“ a“. 28. V čl. I sa za doterajší bod 191 vkladajú nové body 192 a 193, ktoré znejú: 192. V § 50 ods. 4 písm. b) sa slová „v prílohách č. 4 a 5“ nahrádzajú slovami „v prílohách č. 5 a 6“. 193. V § 50 ods. 4 písm. i) sa slová „v prílohe č. 3“ nahrádzajú slovami „v prílohe č. 4“ . Doterajšie body sa primerane prečíslujú. 29. V čl. I sa za doterajší bod 198 vkladá nový bod 199, ktorý znie: 199. Nadpis § 54c znie: „Prechodné ustanovenia k úpravám účinným od 17. augusta 2012“. Doterajšie body sa prečíslujú. 30. V čl. I v doterajšom bode 202 sa § 54g dopĺňa odsekmi 6 až 8, ktoré znejú: „(6) Povinnosť podľa § 39 ods. 3 písm. f) sa vzťahuje aj na fyzickú osobu, fyzickú osobu podnikateľa a právnickú osobu, ktorá chová alebo má v držbe nebezpečné živočíchy na základe rozhodnutia vydaného podľa doterajších predpisov. (7) Fyzická osoba, fyzická osoba – podnikateľ alebo právnická osoba, ktorá chová alebo má v držbe nebezpečné živočíchy, je povinná požiadať územne príslušné obecné zastupiteľstvo o súhlas podľa § 39 ods. 3 písm. f) do 28. februára 2019. (8) Ak osoba uvedená v odseku 7 nepožiada územne príslušné obecné zastupiteľstvo o súhlas podľa § 39 ods. 3 písm. f) do 28. februára 2019, právoplatné rozhodnutia vydané podľa § 39 ods. 4 strácajú platnosť týmto dňom. Ak územne príslušné obecné zastupiteľstvo súhlas podľa § 39 ods. 3 písm. f) nevydá, právoplatné rozhodnutia vydané podľa § 39 ods. 4 strácajú platnosť dňom zamietnutia vydania takéhoto súhlasu.“ 31. V čl. I sa za doterajší bod 202 vkladá nový bod 203, ktorý znie: Za § 56a sa vkladá § 56b, ktorý vrátane nadpisu znie: „§ 56b Zrušovacie ustanovenia účinné od 1. septembra 2018 Zrušuje sa § 2 písm. a) a § 3 vyhlášky Ministerstva pôdohospodárstva a rozvoja vidieka Slovenskej republiky č. 143/2012 Z. z. o chove nebezpečných živočíchov.“ Doterajšie body sa primerane prečíslujú. 32. V čl. 1 sa za doterajší bod 202 vkladá nový bod 203, ktorý znie: „203. Do zákona sa vkladá príloha č. 1, ktorá vrátane nadpisu znie: Príloha č. 1 k zákonu č. 39/2007 Z. z. Druhy nebezpečných živočíchov (1) Trieda pavúkovce (Arachnida) a) pavúky (Araneida): všetky jedovaté druhy (Atrax sp., Ceratogyrus sp., Citharischius sp., Haplopelma sp., Harpactirella sp., Heteroscodra sp., Chiracanthium sp., snovačky – Latrodectus sp., Loxosceles sp., Lycosa erythrognatha, Mastophort sp., Ornithoctonus sp., Phoneutria sp., Phrynarachne sp., Poecilotheria sp., Pterinochilus sp., Selenocosmia sp., Stromatopelma sp., b) šťúry (Scorpiones): všetky nebezpečné jedovaté druhy – Androctonus sp., Buthacus sp., Buthotus sp., Buthus sp., Centuroides sp., Leiurus sp., Parabuthus sp., Tityus sp. (2) Trieda paryby (Chondrichtyes) žraloky (Selachimorpha): všetky jedince s celkovou dÍžkou tela vrátane chvosta väčšou ako 1 m. (3) Trieda obojživelníky (Amphibia) a) všetky druhy rohatiek (Ceratophrys), b) stromárkovité (pralesničkovité) z čeľade Dendrobatidae, s výnimkou rodu Colostethus. (4) Trieda plazy (Reptilia) a) všetky jedovaté druhy plazov, b) dravé druhy korytnačiek z čeľade kajmankovitých (Chelydridae), c) všetky druhy z radu krokodíly (Crocodylia), d) z podradu jaštery (Sauria) všetky druhy, ktoré majú v dospelosti dÍžku tela vrátane chvosta viac ako 1 m, e) z podradu hady (Serpentes) všetky nejedovaté druhy, ktoré majú v dospelosti dÍžku tela vrátane chvosta viac ako 3 m. (5) Trieda cicavce (Mammalia) šelmy (Carnivora): psovité (Canidae) – všetky druhy okrem líšky fenek,...“ (Ruch v sále a prerušenie vystúpenia predsedajúcim.)